طابا

**طابا**، دى مدينه مصريه، عدد سكان البنى آدمين اللى عايشين فيها ميعديش 3000 إنسان ومساحتها حوالى 508.8 فدان، هيا بعيدة عن مدينة شرم الشيخ بحوالى 240 كم للشمال، هيا تعتبر مدينه سياحيه ليها قيمة تاريخية واستراتيجية كبيرة بالنسبة للمصريين بسبب إنها فى مكان بيطُل على حدود 4 دول وهما مصر، المملكه العربيه السعوديه، الاردن وفلسطين، وكمان مسافتها بالنسبة لميناء إيلات الإسرائيلى حوالى 7 كم من الشرق، وقدام حدود السعودية ناحية قاعدة تبوك العسكرية، هيا أخر مكان عمرانى مصرى فى خليج العقبة قدام ميناء الاردن البحرى الوحيد (ميناء العقبة). مكانها بيكون على راس خليج العقبة بين سلسلة جبال وهضبات طابا الشرقية من ناحية، ومياة خليج العقبة من ناحية تانية.
## تاريخ طابا
تصغير|السادات مع بيجين وكارتر سنه 1978
عدت طابا بمراحل كتيره واللى منها:

### مصر والدوله العثمانيه
يوم 13 فبراير 1841، جه فرمان عثمانى نصوا فيه إنهم هيدوا اتحكم مصر والسودان محمد على باشا وعياله، وجابت خريطه حددت فيها حدود مصر، واعتبرت أغلبية ارض سينا تبع حكم محمد على باشا (تبع مصر)، واستمر الوضع كده لحد سنه 1892، واللى بعت السلطان العثمانى عبد الحميد التانى فيها وقال انه هياخد نص شبه جزيره سينا ويحرم مصر منها، فخشت المملكه المتحده الموضوع، وحصلت المشكله اللى بتتسمى "قضية الفرمان"، واللى أنتهت بإن عبدالحميد التانى أجبروه إنه يسيب سينا ويرجعها للحكم المصرى ويوافق على إن خط الحدود المصرية مبتدى من رفح (فى الشمال) على البحر المتوسط لحد راس خليج العقبة (فى الجنوب) عند قلعه العقبه. وبعدها فى سنه 1906، النظام العثمانى دخلت القوات التركية بتاعته لطابا وده رجع القضية القديمة للحياة تاني، وقدرت إنها تاخد بقعه طابا من مصر، وبقت مشكله كبيرة، فتدخلت بريطانيا لتانى مرة وقالت لازم الحكم العثمانى يلزم حدوده وميعديش على حدود مصر، وبكده أجبرتهم عالانسحاب ورسمت الحدود على الخريطه بعلامات مرقمه المرادى وبشكل رسمي، ومن وقتها فضلت طابا جزء متيجزئش من التراب الوطنى لمصر حرب 67 1967.

### رجعوا طابا
بعد تطبيق اتفاقيات كامب ديفيد فى سبتمبر 1978، واللى خلت اسرائيل تعمل انسحاب عسكرى ومدنى من سينا سنة 1982، وحصلت مشكله بين مصر واسرائيل حول طابا، واللى هى حط 14 علامه حدوديه، واهمها علامه نمره 91 فى طابا، وده خلاهم يعملوا اتفاق من جديد يوم 25 ابريل 1982، واللى كان بينص على إن علامات الحدود اللى هيا مصدر الخلاف لازم تتحط حسب احكام ماده 7 من معاهده السلام المبرمه بين البلدين، واللى بينص على حل الخلافات على تفسير المعاهده عن طريق المفاوضات، واذا ماتحلتش المشكله دى بالمفواضات فتتحل يإما بالموافقة بين الطرفين او إنه يترفع للتحكيم الدولى. و بعد 3 شهور من الاتفاق ده فتحت اسرائيل فندق سونستا وقريه سياحيه وخشت جيوش حرس الحدود، ومصر ردت على اجراء اسرائيل بإنها شكلت **اللجنة القوميه للدافع عن طابا**، واتشكلت فالخارجيه المصرية لجنه لاعداد مشارطه التحكيم، وبعدها قرر مجلس وزرة اسرائيل إنه يوافق على التحكيم، و أتوقعت اتفاقيه المشارطه واللى شارك فيها شيمون بيريز يوم 11 سبتمبر 1986، واللى قبلته اسرائيل بضغط من امريكا، و كان هدف مصر من المشارطه دى إن اسرائيل لازم تعمل التحكيم حسب جدول زمنى بشكل دقيق، وحصر هيئه التحكيم اللى بيثبت مواقع العلامات ال14 المتنازع عليهم مع مصر، وفى يوم 29 سبتمبر 1988 اعلنت الحكم هيئه التحكيم فى جنيف فدوله سويسرا واللى اكدت ان الحكم بتاع طابا يرجع لمصر، واللى بيأكد إن طابا مصريه حسب التواريخ الموثوقة اللى جابته خارجيه مصر، ويوم 19 مارس 1989، كان احتفال تاريخى برفع علم مصر فى طابا واللى اثبتت السياده المصريه على مدينه طابا.

## جغرافيا المكان
عدد سكانها 3000 إنسان ومساحتها حوالى 508.8 فدان، هيا بعيدة عن مدينة شرم الشيخ بحوالى 240 كم للشمال، هيا تعتبر مدينه سياحيه ليها قيمة تاريخية واستراتيجية كبيرة بالنسبة للمصريين بسبب إنها فى مكان بيطُل على حدود 4 دول وهما مصر، المملكه العربيه السعوديه، الاردن وفلسطين، وكمان مسافتها بالنسبة لميناء إيلات الإسرائيلى حوالى 7 كم من الشرق، وقدام حدود السعودية ناحية قاعدة تبوك العسكرية، هيا أخر مكان عمرانى مصرى فى خليج العقبة قدام ميناء الاردن البحرى الوحيد (ميناء العقبة). مكانها بيكون على راس خليج العقبة بين سلسلة جبال وهضبات طابا الشرقية من ناحية، ومياة خليج العقبة من ناحية تانية.
## سبب التسميه

## مشاهير

## لينكات برانيه
* 
## شوف بارده
* شخصيات مصريه مشهوره

## مصادر

تصنيف:سياحه فى مصر
تصنيف:البحر الاحمر
تصنيف:مدن مصريه
تصنيف:جنوب سينا
طابا